Pêr Iañ (Breizh)

Pêr, lesanvet BrizhkloaregPierre de Dreux pe Pierre Mauclerc e galleg, (1191 - 1250) a oa Dug Breizh e-pad 25 bloaz, eus 1213 betek 1237, jure uxoris, ha kont Richmond hag aotrou Machecoul.

Istor
80px|kleiz|Skoed Pêr Iañ Breizh
Ganet e oa war-dro 1187 e Dourdan. Mab e oa da Robert II, kont Dreux, ha kenderv d'ar roue gall Fulup II an Aogust. 

Goude marv Arzhur Iañ eo e c'hoar Alis Breizh an hini a oa pennhêrez an dugelezh. Alis a oa bet prometet he dorn d'un aotrou breizhat (ne oa nemet 3 bloaz!), met Fulup a zimezas anezhi da Bêr Dreux, evit startaat al liammoù etre Breizh ha Bro-C'hall.

Stourmet en deus Pêr Iañ gant Fulup hag e vab Loeiz a-enep Yann Dizouar hag Herri III a Vro-Saoz, met goude marv Loeiz en em savas a-enep Gwenn Kastilha, rouanez Bro-C'hall.

N'eo ket bet dug Breizh gwech ebet, met rejant hepken, ur seurt "lezdug" eta. Ren a reas Breizh en anv e wreg, betek marv homañ e 1212, ha goude-se en anv e vab Yann, pa oa dindan oad. Pa dizhas hemañ e 20 vloaz e 1237 e lezas an dugelezh en e emell, hervez ar reizh. Betek fin e vuhez e vevas evel ur marc'heg baleant. Mont a reas d'an Douar Santel, stourmet en deus a-enep ar Saozon hag an Arabed.

Mervel a reas pa oa o tistreiñ diouzh ar Groaziadeg diwezhañ, e 1250.

 En e raok :Alis Breizh Lezdug Breizh thum|60 px1213 – 1237 War e lerc'h :Yann I

 Notennoù 

Rummad:Ganedigezhioù 1191
Rummad:Marvioù 1250
Rummad:Duged Breizh
Rummad:Istor Breizh en XIIIvet kantved